Tippek és Tanácsok az egyetemi informatikai rendszerrel kapcsolatosan

1.	Webmail
Az egyetemi email címekhez tartozó postafiókot interneten keresztül bárhonnan el lehet érni a http://webmail.uni-corvinus.hu címen. A belépés általában a Cusman-paraméterek, ha ezt magában a webmail-ben át nem állították. Ha a felhasználó a Cusman-ban jelszót vált, akkor ez a jelszó is megváltozik!

Mail Forward

A http://cusman.uni-corvinus.hu címen kell bejelentkezni. A bejelentkezés után bal oldalon van a "Központi levelezés" menüpont. Erre rákattintva lehet látni a levelezéssel kapcsolatos adatokat, és alul van egy "Adatok módosítása" gomb. A gomb megnyomása után lehet beállítani azt, hogy mi történjen a beérkező levelekkel. 
A "Mail kézbesítési opciók"-nál át kell kapcsolni "forward"-ra, az "Egyéb mail továbbítási opciók"-nál pedig nem kell kiválasztani semmit (pontosabban: a '-- Nincs kiválasztás --' opciót kell választani), ha azt szeretnénk, hogy ne maradjanak meg a levelek az egyetemi szerveren. 
Amennyiben viszont pont azt szeretnénk, hogy a levelek tovább is menjenek és meg is maradjanak, akkor az "Egyéb mail továbbítási opciók"-nál a legelső opciót állítsuk be "forward"-ra, a "Mail kézbesítési opciók"-nál pedig vissza kell állítani "mailbox"-ra. 

Vagyis: 
"forward" + "-- Nincs kiválasztás --" = a levelek továbbmennek, nem marad helyi másolat 
"mailbox" + "forward" = levelek továbbmennek és marad helyi másolat 

NAGYON FONTOS! 
- A "forward" opcióval együtt ki kell tölteni az "Email továbbítási cím" -et, azaz azt a (külső) mail-címet, amelyre szeretnénk, hogy a leveleket továbbítsa a szerver.
- A változások érvényre jutása nem azonnal történik meg. Általában néhány perc szükséges, hogy megtörténjen a szinkronizáció a mailszerver és a központi adatbázis között. 

2.	Jelszó csere
	A http://cusman.uni-corvinus.hu címen kell bejelentkezni. Bejelentkezéskor oda kell figyelni a kisbetű-nagybetű különbségre illetve, hogy magyar vagy angol nyelvű az aktuális billentyűzet kiosztás, mert ez gyakori probléma. Ezután a képernyő bal oldalán a legfelső menüpont a jelszócsere. A NEPTUN jelszót CSAK a NEPTUN-on lehet beállítani, mivel az egyetemi informatikai rendszer nem azonos a NEPTUN-nal! 

3.	Felhasználó adatok megtekintése, beállítása
	A http://cusman.uni-corvinus.hu címen kell bejelentkezni, majd a képernyő bal oldalán lehet látni az aktív szolgáltatások listáját. Egy adott szolgáltatás kiválasztása után láthatóak lesznek a szolgáltatás paraméterei is. Az opcionális paramétereket mindenki saját maga állíthatja be.

4.	Ügyintézés
Az Informatikai szolgáltatásokkal kapcsolatos kéréseket személyesen a Sóház ügyfélszolgálatán vagy a ugyfelszolgalat@uni-corvinus.hu email címen lehet intézni.

5.	Saját tárterület
Minden felhasználónak rendelkezésére áll 50 MB tárterület a központi szerveren. Egyetemi gépre való bejelentkezéskor ez a tárterületet S: meghajtóként látszik. Egyetemen kívülről is el lehet érni (pl. ftp), de ehhez aktiv Telnet szolgáltatás szükséges. 
Célszerű az 50 MB-os keretet nem teljesen kihasználni, mert ha az 50 MB teljesen betelik, akkor előfordulhat, hogy a felhasználó Profile-ja számára már nem marad hely. A Profile-ban tárolódnak a felhasználó egyéni beállításai (pl. asztalon lévő ikonok). 

6.	Ideiglenes tárhely
Egyetemi számítógépre való bejelentkezés után a számítógép T: meghajtója egy - az egyetem központi szerverén lévő - temporális könytárra mutat. Ez a könyvtár (vagyis a T: meghajtó, avagy T: drive) egy mindenki által használható közös tárhely, ideiglenes anyagok tárolására. VIGYÁZAT, az itt tárolt anyagok meghatározott idő után (2-3 nap) törlésre kerülnek! Azokat a nagyobb méretű állományokat célszerű ide rakni, amelyek nem férnek bele a saját 50 MB tárhelyre, és viszont ideiglenesen el kell valahová helyezni, hogy máshonnan később hozzáférhető legyen (pl. CD-re írás esetén).
Amennyiben ezen belül valaki létrehoz egy alkönyvtárat vagy file-t, azt alapból csak ő tudja megnyitni, de a felhasználó módosíthatja a hozzáférési jogosultságokat, hogy mindenki hozzáférjen.
Az ideiglenes tárhely szintén elérhető kívülről is (ftp-vel való bejelentkezéskor a legfelső (gyökér) könyvtárban /bkaetmp útvonalon).

7.	Saját Weboldal
Minden egyetemi felhasználó számára (oktatók és hallgatók egyaránt) lehetőség van saját weboldal létrehozására. Ezt a szolgáltatást külön kell igényelni az ügyfélszolgálaton személyesen, vagy az ugyfelszolgalat@uni-corvinus.hu címen írásban. Ekkor létrejön a saját központi tárhelyen (S: meghajtó) egy Web alkönyvtár és oda kell rakni a webes anyagokat.
Az egyetemi honlap cím átirányítható másik honlapra is. Az átirányítást a http://cusman.uni-corvinus.hu alatt lehet beállítani.

8.	Tárterület ftp-vel való elérése
Amennyiben valaki ftp-t szeretne használni elötte aktiváltatnia kell a Telnet szolgáltatást (emailben az ugyfelszolgalat@uni-corvinus.hu címen), ugyanis ez a szolgáltatás csak külön kérésre kerül bekapcsolásra.
A központi ideiglenes tárhely ftp-vel való bejelentkezéskor is elérhető a legfelső (gyökér) könyvtárban /bkaetmp útvonalon.
Kiszolgáló szerver neve: storage.bkae.hu
Az azonosító és a jelszó megegyezik a cusman-hoz kapott azonosítóval és jelszóval.
Total Commander-rel (TC): A hálózatok menü alatt az új FTP kapcsolat-nál. Figyeljünk arra, hogy a TC automatikusan anonymous felhasználóval akar kapcsolódni. Ezt a pipát törölni kell.
Internet Explorer-rel (IE): A címsorba a következőket kell beírni
ftp://<cusman_azonosító>@storage.bkae.hu

9.	Internetről összeszedett anyag CD-re írása:
Ha valaki CD-re szeretné kiírni az általa internetről összeszedett anyagokat akkor javasolt a T: meghajtó használata.  

CD-re való kiírás menete:

Az egyetemi laborokban található valamelyik számítógépen jelentkezzünk be a saját azonosítónkkal. A számítógép T: meghajtóján hozzunk létre egy alkönyvtárat, majd az internetről letöltött anyagokat másoljuk ebbe bele. Miután végeztünk, jelentkezzünk ki. Ezután az ügyfélszolgálat (Sóház fsz. 15.) előterében taláható 2 számítógép egyikére jelentkezzünk be a saját azonosítónk segítségével. Itt ugyanúgy hozzáférünk a T: meghajtón lévő általunk létrehozott alkönyvtárhoz és az abban tárolt adatokhoz. A számítógépen taláható CD író program segítségével lehet az adatokat CD-re kiírni. Üres CD-t az ügyfélszolgálat munkatársai adnak. 

10.	Dokumentum nyomtatása:
Amennyiben egy dokumentumot szeretnénk kinyomtatni, akkor szinte ugyan úgy kell eljárnunk mint CD írás esetén. Megszerkesztjük valamelyik laborgépen a kinyomtatandó anyagot és elmentjük vagy a saját (S:) vagy a temporális (T:) meghajtón. Ezután az ügyfélszolgálat előterében található számítógépen bejelentkezünk, ott a kívánt dokumentumokat átmásoljuk a C: meghajtón lévő Ügyfélszolgálat nevű alkönyvtárba. 
Magát a nyomtatást az ügyfélszolgálat munkatársai végzik.

11.	Ékezetes betűk használata file nevekben
	Mindenképpen elkerülendő, hogy amikor létrehozunk egy file-t, annak az elnevezésében ékezetes betűk szerepeljenek, mivel ez nagyon sok hibának lehet a forrása.
	
12.	Miért van tele a mailbox-om, amikor az inbox üres?
	Amikor létrejön egy új mailbox az egyetem levelező szerverén, akkor az az alapbeállítás, hogy a törölt levelek a Trash nevű alkönyvtárba (folderba) kerülnek, és mindaddig ott is maradnak amíg manuálisan ki nem ürítjük ezt az alkönyvtárat. Lehetőség van arra, hogy minden kijelentkezéskor automatikusan kiürüljön ez a "kuka", de ezt nekünk kell beállítani az Options / Settings / Empty folder on logout  - kapcsoló bekapcsolásával. Természetesen az elküldött levelek is letárolódnak, ezért a Sent alkönyvtárat is időnként üríteni kell.